b'\n_START_ARTICLE_\nRab, Rab\n_START_SECTION_\nGeografija\n_START_PARAGRAPH_\nRab je eno najpomembnej\xc5\xa1ih in najbolj obiskanih turisti\xc4\x8dnih mest v Kvarnerju. Stari del mesta le\xc5\xbei stisnjen na ozkem polotoku med zalivom sv.Fumija in mestnim pristani\xc5\xa1\xc4\x8dem, kjer je tudi marina; novi del naselja pa se \xc5\xa1iri severno. Panoramo Raba s \xc5\xa1tirimi stolpi, ki dominirajo nad mestnim obzidjem in z zna\xc4\x8dilnimi zvoniki je pogosto videti na turisti\xc4\x8dnih lepakih. Naselje je obkro\xc5\xbeeno z borovim gozdom, mestni park pa je eden najlep\xc5\xa1ih in najprijetnej\xc5\xa1ih v severnem delu Jadrana. Vzhodno od pristani\xc5\xa1\xc4\x8da sta turisti\xc4\x8dno naselje in kamp._NEWLINE_Na vhodu v pristani\xc5\xa1\xc4\x8de stoji okoli 100 m dolg valobran, na koncu katerega je svetilnik, ki oddaja svetlobni signal: Z Bl 2s. Kadar piha mo\xc4\x8dan jugo je morje v pristani\xc5\xa1\xc4\x8du rahlo vzburkano. Pri mo\xc4\x8dnih udarcih burje, ki tu piha iz smeri severozahoda in severovzhoda lahko gladina morja v pristani\xc5\xa1\xc4\x8du pade tudi do 1 meter._NEWLINE_Marina ACI Rab se nahaja na vzhodni strani notranjega dela mestnega pristani\xc5\xa1\xc4\x8da, takoj za valobranom. Ima 140 privezov v morju za plovila dolga do 18 m, na kopnem pa je nekaj mest rezerviranih samo za popravila in ima tudi 5 tonsko dvigalo.\n_START_SECTION_\nZgodovina\n_START_PARAGRAPH_\nNa mestu liburnijskega naselja je v 2. stol.pr. n. \xc5\xa1t. nastala rimska Arba, kot opori\xc5\xa1\xc4\x8de rimskega ladjevja, nekaj kasneje  pa tudi Oppidum ( utrjeno mesto ) o katere govori tudi Plinij mlaj\xc5\xa1i. Sede\xc5\xbe \xc5\xa1kofije je po vsej verjetnosti postalo \xc5\xbee v 5. stol., dokumenti prvega \xc5\xa1kofa omenjajo leta 530. Mesto so zavzeli Zahodni Goti, nato sredi 6. stol.  Bizantinec Konstantin Porfirogent omenja pod imenom Arba. Ko je pripadal Hrvatski od 11. do za\xc4\x8detka 15. stoletja, je imel Rab kot svobodno mesto posebne privilegije; to je bil vrhunec njegove mo\xc4\x8di in razcveta. Zgradili so mestno obzidje, javne stavbe, \xc5\xa1tevilne cerkve in samostane. Danes je Rab mesto-muzej s \xc5\xa1tevilnimi dragocenimi spomeniki bogate preteklosti. Najpomembnej\xc5\xa1e med njimi so\xc2\xa0: Ohranjeni deli obzidja (12. in 13. stol.), benedektinski samostan (11. stol.), gotski Kne\xc5\xbeev dvorec (13. stol.), cerkev sv. Justina (16. stol.), fran\xc4\x8di\xc5\xa1kanski samostan v parku s cerkvijo sv. Franje (1491) in \xc5\xa1tevilne patricijske pala\xc4\x8de in stavbe, med katerimi slovi zlasti pala\xc4\x8da Dominis Nimira, zgrajena med 13. in 15. stoletjem.'